EkBass/fiwiki-20250220-pages-articles huggingface dataset:
Sucker for Pain

Sucker for Pain on yhdysvaltalaisräppärien Lil Waynen, Wiz Khalifan, Logicin, Ty Dolla Signin sekä yhdysvaltalaisyhtye Imagine Dragonsin musiikkikappale, jolla vierailee myös yhdysvaltalaisyhtye X Ambassadors. Sen julkaisi Atlantic Records elokuvan Suicide Squad soundtrack-albumin toisena singlenä 24. kesäkuuta 2016. Kappaleen ovat sanoittaneet Wayne, Khalifa, Dan Reynolds, Daniel Platzman, Wayne Sermon, Benjamin McKee, Logic, Ty Dolla Sign, X Ambassadors, sekä sen tuottaja Alex da Kid. Kappaleen musiikkivideo julkaistiin singlen julkaisupäivänä. "Sucker for Pain" sai positiivisen vastaanoton musiikkikriitikoilta, jotka kehuivat sen rytmiä ja biittejä. Arvostelumenestyksen lisäksi kappale oli myös kaupallinen menestys, sen päästyä singlelistan viiden parhaan joukkoon Libanonissa, Norjassa, Portugalissa, Suomessa ja Uudessa-Seelannissa sekä kymmenen parhaan joukkoon Australiassa, Itävallassa, Latviassa, Ruotsissa, Saksassa, Slovakiassa, Tanskassa, Tšekissä ja Venäjällä. Lisäksi se on myynyt Italiassa kaksinkertaista ja Yhdysvalloissa kolminkertaista platinaa. ==Lähteet== Luokka:Vuoden 2016 kappaleet Luokka:Wiz Khalifan kappaleet Luokka:Imagine Dragonsin kappaleet
Villa Gregoriana

thumb|250px|Villa Gregoriana. Villa Gregoriana on puisto Italiassa, Tivolin kaupungissa. Se sijaitsee kaupungin vanhalla keskuskukkulalla ja sen rakennutti paavi Gregorius XVI vuonna 1835. Vuonna 2006 Italia nimesi sen ehdokkaaksi Unescon maailmanperintökohteeksi. == Lähteet == == Lisää aiheesta == * https://www.fondoambiente.it/luoghi/beni-fai Luokka:Italian puistot
Pyhän Agathan ritarikunta

Pyhän Agathan ritarikunta () on San Marinon toiseksi korkein ja arvostetuin ritarikunta, joka on perustettu 5. kesäkuuta 1923. Pieniä uudistuksia tehtiin vuonna 1925. Ritarikunta on nimetty San Marinon suojelijan Pyhän Agathan mukaan. Ritarikunnan suurmestareita ovat San Marinon kapteenivaltionhoitajat. Jäsenyyden perusteeksi katsotaan hyväntekeväisyys San Marinon hyväksi. Myös muut sellaiset ansiot voidaan palkita tällä ritarikunnalla, joita ei voida palkita San Marinon ritarikunnalla. Uusista jäsenistä päättää erillinen komitea, jonka puheenjohtajia ovat ritarikunnan suurmestarit. Kunnianauha on tummanpunainen, jota reunustaa molemmin puolin keltainen ja valkoinen raita. Ritarikunnalla on nykyään viisi erillistä tasoa: * Suurristi * Suurupseeri * Komentaja * Upseeri * Ritari Ritarikunnan tasot päivitettiin viimeksi vuonna 1946. == Lähteet == Luokka:San Marinon kunniamerkit
Heathens

Heathens on yhdysvaltalaisen duon Twenty One Pilotsin musiikkikappale. Sen julkaisi Atlantic Records elokuvan Suicide Squad soundtrack-albumin johdantosinglenä 16. kesäkuuta 2016. Kappaleen on sanoittanut Tyler Joseph, joka myös tuotti sen Mike Elizondon kanssa. Kappaleen musiikkivideon ohjasi Andrew Donoho ja se julkaistiin Fueled by Ramenin YouTube-kanavalla 21. kesäkuuta 2016. "Heathens" oli kaupallisesti kansainvälinen menestys, sen päästyä singlelistan kärkeen Slovakiassa ja Tšekissä sekä viiden parhaan joukkoon Australiassa, Irlannissa, Isossa-Britanniassa, Itävallassa, Kanadassa, Norjassa, Portugalissa, Ranskassa, Skotlannissa, Sveitsissä, Uudessa-Seelannissa ja Yhdysvalloissa. Lisäksi se on myynyt Australiassa, Britanniassa sekä Kanadassa kaksinkertaista, Italiassa kolminkertaista ja Yhdysvalloissa jopa seitsemänkertaista platinaa. Ranskassa puolestaan kappale myi timanttia. ==Lähteet== Luokka:Vuoden 2016 kappaleet Luokka:Yhdysvaltalaiset musiikkikappaleet
Koripallon naisten maailmanmestaruuskilpailut 1983

Vuoden 1983 koripallon naisten maailmanmestaruuskilpailut pelattiin Brasiliassa 24. heinäkuuta – 6. elokuuta. Kisoihin osallistui 14 maata. Mestaruuden voitti kuudennen ja viimeisen kerran Neuvostoliitto, hopeaa saavutti Yhdysvallat ja pronssia, historiansa ensimmäisen MM-mitalin, Kiina. Turnauksen korikuningatar oli Brasilian Hortência Marcari.todor66.com == Sijoitukset == # # # # # # # # # # # # # # == Mitalistit == Kultaa Hopeaa Pronssia * * * Ramunė Šidlauskaitė Olga Baryševa Olesja Barel Tatstsjana Ivinskaja Olga Burjakina Nadežda Šuvajeva Uljana Semjonova Ljudmyla Rogyžyna Jelena Tšausova Olga Suharnova Vida Šulskytė Halina Savitskaja * * * Päävalmentaja: Lidija Aleksejeva * * * Patty Hedges Cheryl Cook Lynette Woodard Anne Donovan LaTaunya Pollard Cheryl Miller Janice Lawrence Cindy Noble Kim Mulkey Denise Curry Pamela McGee Lisa Ingram * * * Päävalmentaja: Pat Summitt * * * Chen Yuefang Ba Yan Liu Min Song Xiaobo Qiu Chen You Shumin Xiu Lijuan Zheng Haixia Xian Liquing Zhang Hui Liu Qing Zhang Yueqin * * * Päävalmentaja: Yang Boyong == Lähteet == * Women Basketball World Championship 1983 Sao Paulo (BRA) todor66.com === Viitteet === == Aiheesta muualla == * 1983 World Championship for Women FIBA Archive Luokka:Koripallon naisten maailmanmestaruuskilpailut Luokka:Vuoden 1983 koripallo Luokka:Brasilian koripallo Luokka:Rio de Janeiron urheilu Luokka:São Paulon urheilu Luokka:Brasilian urheilutapahtumat
Rantasalon koulu

Rantasalon koulu on eteläsavolaisessa Rantasalmen kunnassa toimiva suomenkielinen yhtenäiskoulu (luokka-asteet 0-9). Koulun rehtori on Antti Turkki. Vuonna 2018 (2016) koulua kävi yhteensä 234 (268) peruskoululaista. Tämän lisäksi Rantasalon koulussa oli esikoululaisia. Lukuvuonna 2019-2020 oppilaita oli esikoululaistet mukaanluettuna yhteensä noin 260. Rantasalon kouluun siirrettiin kesällä 2015 kahden Rantasalmen kyläkoulun (Osikonmäen koulu ja Parkumäen koulu) toiminta. Näiden kanssa lopetettavaksi kaavailtu kaksiopettajainen Tuusmäen koulu oli toiminnassa vielä keväällä 2020, jolloin koronaepidemia lykkäsi kevääksi suunniteltuja kuulemisia alkukesään Tuusmäen koulun uudemmasta lopettamisaikeesta syksystä 2021 alkaen. ==Lähteet== Luokka:Rantasalmen rakennukset ja rakennelmat Luokka:Suomen peruskoulut
Koripallon naisten maailmanmestaruuskilpailut 1986

Vuoden 1986 koripallon naisten maailmanmestaruuskilpailut pelattiin Neuvostoliitossa 8.–17. elokuuta. Kisoihin osallistui 12 maata. Mestaruuden voitti neljännen kerran Yhdysvallat, hopeaa saavutti Neuvostoliitto ja pronssia Kanada. Turnauksen korikuningatar oli Kuuban Leonor Borrell.todor66.com == Sijoitukset == # # # # # # # # # # # # == Lähteet == * Women Basketball World Championship 1986 Moskva (URS) todor66.com === Viitteet === == Aiheesta muualla == * 1986 World Championship for Women FIBA Archive Luokka:Koripallon naisten maailmanmestaruuskilpailut Luokka:Vuoden 1986 koripallo Luokka:Neuvostoliiton koripallo Luokka:Moskovan urheilu Luokka:Minskin urheilu Luokka:Vilnan urheilu
Audi 80 (B3)

Audi 80 B3 (Typ 89) on Audi 80:n kolmannen sukupolven malli, jota valmistettiin vuosina 1986–1991. Se korvasi edeltäneen B2-mallin ja seuraajaksi tuli B4, joka ei kuitenkaan ollut täysin uusi malli, vaan uudistettu versio B3:sta. == Audi 80 B3 (1986–1991) == Kolmannen sukupolven Audi 80 esiteltiin syksyllä 1986, ainoana korimallinaan neliovinen sedan. Se oli muotoiltu huomattavasti edeltäjäänsä virtaviivaisemmin, ja korin ilmanvastuskerroin olikin alhainen 0,29. Ensimmäistä kertaa malli ei enää jakanut pohjalevyään Volkswagen Passatin kanssa, vaan vuonna 1988 esitelty Passat B3 perustui nimestään huolimatta eri pohjalevyrakenteelle, jossa moottori oli sijoitettu poikittain. 80:n kanssa pohjalevyn jakoivat Audi Coupé ja Cabriolet. 80-mallin rinnalla myytiin myös paremmin varusteltua ja suurempimoottorista Audi 90 -mallia. Uutena turvaominaisuutena Audi 80:ssä esiteltiin procon-ten. Se on mekaaninen järjestelmä, joka perustuu moottorin ja vaihdelaatikon kautta ohjauspylvääseen ja etuturvavöihin kiinnitettyihin vaijereihin. Etutörmäyksessä moottorin painuessa sisään vaijerit kiristyvät, jolloin ne kiristävät etuturvavyöt ja vetävät ohjauspyörän kuljettajasta poispäin. Procon-ten tuli hieman myöhemmin käyttöön myös muissa Audi- malleissa. == Lähteet == == Aiheesta muualla == 80 (B3) Luokka:D-segmentin autot Luokka:1980-luvun autot Luokka:1990-luvun autot
Rantasalmen lukio

Rantasalmen lukio on Rantasalmella toimiva lukio. Lukiota kävi yhteensä 72 opiskelijaa vuonna 2018. Rantasalmen lukiossa voi tavallisen yleislinjan vaihtoehtona opiskella musiikkiteatterilinjalla, studiotekniikan linjalla tai matkailupainotteisella linjalla. Lukion opetustarjonta, keskiarvorajaton sisäänpääsy ja tukitoimet houkuttelevat monia lukiolaisia myös paikkakunnan ulkopuolisista kunnista. ==Lähteet== Luokka:Rantasalmen rakennukset ja rakennelmat Luokka:Suomen lukiot
Shri

Shri (sanskritiksi श्री) on intialainen kunnioitusta ilmaiseva arvonimi. Sen vaihtoehtoisia kirjoitusmuotoja ovat mm. sri tai shree. Arvonimi esiintyy mm. Sri Lankan nimessä. Redublikaation avulla voidaan ilmaista vielä enemmän arvostusta henkilö kohtaan. Yksi sri on melko yleinen intialaisten merkkihenkilöiden nimissä, mutta kaksinkertainen sri on harvinaisempi.. Shri voi viitata myös tiettyihin hindulaisiin jumaliin kuten Ganeshaan ja Lakshmiin. == Lähteet == Luokka:Intialainen kulttuuri Luokka:Arvonimet
John Horton Conway

John Horton Conway (26. joulukuuta 1937 – 11. huhtikuuta 2020) oli englantilainen matemaatikko. Hän kuoli huhtikuussa 2020 covid-19-tautiin. Suurelle yleisölle hän oli tunnetuin Game of Life -pelin keksijänä. ==Lähteet== Luokka:Englantilaiset matemaatikot Luokka:Vuonna 1937 syntyneet Luokka:Vuonna 2020 kuolleet
José Francisco de Isla

José Francisco de Isla (1703–1781) oli espanjalainen kirjailija. Hän sai huolellisen kasvatuksen ja astui 16-vuotiaana jesuiittojen veljeskuntaan. Aluksi käännettyään eräitä ranskalaisia teoksia hän osoittautui oivalliseksi satiirikoksi pikku kirjoitelmassaan El dia grande de Navarra, jossa hän käsitteli Ferdinand VI:n komeita kruunausjuhlallisuuksia niin taitavalla ironialla, etteivät ironian kohteet aluksi huomanneet oikeaa tarkoitusta, vaan kiittivät tekijää. Islan pääteos on satiiris-didaktinen romaani Historia del famoso predicador Fray Gerundio de Campazas, alias Zotes (1758, 1. osa), jonka hän julkaisi salanimellä Francisco Lobon de Salazar. Hän ruoskii siinä karrikoiden mutta samalla purevan sattuvasti aikansa saarnaajia ja saarnoja. Teos herätti tavatonta huomiota, mutta samalla niin katkeraa paheksumista papiston puolelta, että inkvisitio kielsi sen. Kun jesuiitat 1767 karkotettiin Espanjasta, lähti Isla Bolognaan, mistä käsin hän sai toimitetuksi painosta romaaninsa Zotes toisen osan (1770). Romaanista Fray Gerundio, johon myöhemmin liittyi kolmas osa, tuli aikansa luetuimpia kirjoja, ja samoin kuin Don Quijote, se muuttui sananparrelliseksi. Tunnetuin Islan käännöksistä on Alain- René Lesagen romaanin Gil Blas de Santillanan espanjankielinen käännös. Kirjekokoelma Cartas familiares ilmestyi hänen kuoltuaan 1786–1789. Se tarjoaa espanjalaisen kirjatyylin esikuvan, ja saarnat Sermones osoittavat hänet vapautuneeksi niistä aikansa saarnatyylin nurinkurisuuksista, joita hän vitsoi kuuluisassa romaanissaan.Isla, Jose Francisco de, Tietosanakirja osa 3, palsta 1079, Tietosanakirja Osakeyhtiö 1911Isla, Jose Francisco de, Nordisk familjebok, Uggleupplagan. 12. palsta 913 == Lähteet == ==Aiheesta muualla== Luokka:Espanjalaiset kirjailijat Luokka:Vuonna 1703 syntyneet Luokka:Vuonna 1781 kuolleet
Lammassaari (Imatra)

Lammassaari on Imatralla sijaitseva saari. Saaren koko on 50 hehtaaria ja sen ympäri kulkee noin 3,1 kilometrin pituinen lenkkeilypolku. Siellä sijaitsee useita laavuja, nuotiopaikkoja, ulkohuussi ja kamiina. Lammassaari on saanut nimensä siitä, kun siellä pidettiin ennen vanhaan kesäisin lampaita. Luokka:Imatran luonto Luokka:Suomen sisävesien saaret
Tomás de Iriarte

Tomás de Iriarte y Oropesa (1750 Teneriffa, Espanja – 1791) oli espanjalainen runoilija. Hän muutti 1764 Teneriffan saarelta Madridiin, jossa hän opiskeli kieliä, kirjallisuutta ja musiikkia. Hänen merkityksensä ja maineensa kirjailijana perustuu 1780–1782 ilmestyneisiin teoksiin La musica (didaktinen runoelma) ja Fabulas literarias, jotka olivat ensimmäiset espanjankieliset klassiset faabelit. Fabulas literarias käsittelevät kirjallisia kysymyksiä moraaliselta kannalta eläinsadun muodossa. Obras ilmestyi 1787, täydellisempi laitos 1805.Iriarte, Tomas de, Tietosanakirja osa 3, palsta 1052, Tietosanakirja Osakeyhtiö 1911Iriarte 2. Tomas de I. Nordisk familjebok, Uggleupplagan. 12. palsta 841 Iriarten setä oli Juan de Iriarte. == Lähteet == ==Aiheesta muualla== Luokka:Espanjalaiset runoilijat Luokka:Vuonna 1750 syntyneet Luokka:Vuonna 1791 kuolleet
Kirjallisuusvuosi 1808

Kirjallisuusvuosi 1808 käsittelee vuoden 1808 tärkeitä kirjallisuuden tapahtumia, uutisia ja julkistuksia. == Tapahtumia == * Suomen säädöskokoelma alkoi ilmestyä nimellä Finlands författningssamling (suomeksi vuodesta 1860 alkaen). * Saksalainen filosofi Johann Gottlieb Fichte piti yliopiston rehtorina Berliinissä puheensa Reden an die deutsche Nation uhmaten ranskalaista sotaväkeä, joka miehitti kaupunkia. * saksalaisen Brockhaus Enzyklopädie -tietosanakirjan ensimmäinen painos nimellä Ein Conversations- Lexikon tuli valmiiksi, kun sen kuudes osa ilmestyi. * Ludwig van Beethovenin Viulukonsertto sai kantaesityksensä 23. joulukuuta. == Julkaisuja == * Johann Gottlieb Fichte - Reden an die deutsche Nation * Johann Friedrich Herbart - Hauptpunkte der Metaphysik * Johann Friedrich Herbart - Allgemeine praktische Philosophie * Johann Wolfgang von Goethe - Faust (traaginen runoelma, ensimmäinen osa) * Jernej Kopitar - Sloveenin kielen kielioppi == Palkintoja == == Lähteet == Luokka:1808 1808
Angelo Ingegneri

Angelo (Angiolo) Ingegneri (1550–1613) oli italialainen runoilija ja kirjailija, joka toimitti painoon Torquato Tasson runoelman Gerusalemme liberata (1581, Vapautettu Jerusalem). Ingegnerin omista teoksista ovat mainittavia muodostelma Ovidiuksen teoksesta Remedia amoris, paimennäytelmä La danza di Venere (1589) ja tutkielma Discorso della poesia rappresentativa e del modo di rappresentare le favole sceniche (1598).Ingegneri, Angiolo, Tietosanakirja osa 3, palsta 964, Tietosanakirja Osakeyhtiö 1911 == Lähteet == == Aiheesta muualla == Luokka:Italialaiset runoilijat Luokka:Vuonna 1550 syntyneet Luokka:Vuonna 1613 kuolleet
Steven Pruitt

Steven Pruitt on yhdysvaltalainen wikipedisti, joka on tehnyt yli 5 miljoonaa muokkausta englanninkieliseen Wikipediaan (tilanne elokuussa 2022). Time-lehti on nimennyt hänet yhdeksi internetin 25 vaikutusvaltaisimmasta ihmisestä. Pruitt työskentelee Yhdysvaltain tulli- ja rajavartiolaitoksen tutkijana. Pruittin käyttäjätunnus Wikipediassa on Ser Amantio di Nicolao, joka tulee hänen suosikkihahmoltaan Giacomo Puccinin oopperasta. Pruitt syntyi San Antoniossa, ja on vanhempiensa ainut lapsi. == Lähteet == Luokka:Yhdysvaltalaiset henkilöt Luokka:Elävät henkilöt Luokka:Vuonna 1984 syntyneet Luokka:Wikipedia
Joona Lehtinen

Joona Lehtinen (s. 5. helmikuuta 1999) on suomalainen pesäpalloilija. Lehtinen pelaa Superpesistä Kiteen Pallossa. Hän on pelannut Superpesistä myös kasvattajaseurassaan Kankaanpään Mailassa. Lehtinen on saavuttanut urallaan B-poikien SM-hopean ja pelannut B-poikien Itä-Länsi-ottelussa. Hän pelaa ulkokentällä lukkarina. Lehtinen on pelannut urallaan ennen kauden 2020 alkua 59 Superpesiksen runkosarjaottelua. Näissä hän on lyönyt neljä tavallista juoksua, tuonut neljä juoksua ja kerännyt 87 kärkilyöntiä. ==Lähteet== * https://www.superpesis.fi/joukkueet/miehet/kankaanpaan-maila/ * http://www.kankaanpaanmaila.fi/miehet/uutiset?issue=688 * http://www.pesiksenmaailma.fi/index.php/pelaajakortit?pelaajaid=7870&view;=pelaajakortti * https://jymyjussit.fi/joukkue/ Luokka:Suomalaiset pesäpalloilijat Luokka:Vuonna 1999 syntyneet Luokka:Elävät henkilöt
Dan Gilroy

Daniel Christopher "Dan" Gilroy (s. 24. kesäkuuta 1959 Santa Monica, Kalifornia) on yhdysvaltalainen elokuvaohjaaja ja -käsikirjoittaja. Gilroy tunnetaan parhaiten ohjaus- ja käsikirjoitustyöstään elokuvassa Nightcrawler (2014), josta hän sai parhaan alkuperäiskäsikirjoituksen Oscar-ehdokkuuden vuoden 2015 gaalassa. Hänen käsikirjoitustöitään ovat myös Freejack (1992), Rahantekijä (2005), The Fall (2006), Medusan perintö (2012) ja Kong: Pääkallosaari (2017). Gilroyn isä on näytelmäkirjailija Frank D. Gilroy (1925–2015), sekä hänen veljensä, Tony Gilroy, on myös ohjaaja ja käsikirjoittaja, jonka kanssa Gilroy on kirjoittanut Medusan perinnön. Gilroy meni naimisiin näyttelijä Rene Russon kanssa vuonna 1992. Heillä on tytär nimeltä Rose. == Filmografia == Elokuvat Vuosi Nimi Ohjaajana Käsikirjoittajana Muuta 1992 Freejack 1994 Kuka sieppaa kenet? 2005 Rahantekijä myös vastaavana tuottajana 2006 The Fall 2011 Real Steel tarinan kirjoittajana 2012 Medusan perintö 2014 Nightcrawler debyytti ohjaajana 2017 Kong: Pääkallosaari 2017 Roman J. Israel, Esq. 2019 Velvet Buzzsaw == Lähteet == == Aiheesta muualla == * Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Vuonna 1959 syntyneet Luokka:Elävät henkilöt
Jukka Moisio

Jukka Matias Moisio (s. 1961) on suomalainen yritysjohtaja. Hän aloitti Nokian Renkaiden toimitusjohtajana 27. toukokuuta 2020. Vuodesta 2020 Moisio on toiminut Pauligin hallituksen puheenjohtajana. Tämän lisäksi Moisio on toiminut muun muassa Neleksen hallituksen puheenjohtajana vuosina 2020–2021.. Moisio työskenteli Huhtamäen toimitusjohtajana huhtikuusta 2008 huhtikuuhun 2019. Vuonna 2008 Moisio erosi Ahlstromin toimitusjohtajan tehtävästä. == Lähteet == Luokka:Suomalaiset yritysjohtajat Luokka:Elävät henkilöt Luokka:Vuonna 1961 syntyneet
Ludwig Wilhelmy

Ludwig Ferdinand Wilhelmy (25. joulukuuta 1812 Stargard, Preussi (nykyään Puolaa) – 18. helmikuuta 1864 Berliini) oli saksalainen kemisti, joka julkaisi ensimmäisenä kemiallisen kinetiikan alaan kuuluvan kvantitatiivisen tutkimuksen.Keith J. Laidler, The World of Physical Chemistry, s. 232, (1993), Oxford Hänen ansiokseen on luettu kemiallisen kinetiikan eli reaktiokinetiikan syntyminen. ==Tieteellinen työ== Wilhelmy opiskeli farmasiaa ja työskenteli omistamassaan apteekissa, jonka hän möi ennen kuin aloitti fysiikan ja kemian opiskelun Justus von Liebig -yliopistossa (Gießen) ja Heidelbergin yliopistossa. Hän opiskeli myös termodynaamikko Henri Victor Regnaultin kanssa Pariisissa (Collège de France) ja liittyi myöhemmin fysiikan yhteisöön, johon kuuluivat matemaatikko Paul du Bois-Reymond, termodynaamikko Rudolf Julius Emanuel Clausius, fyysikko Hermann Ludwig Ferdinand von Helmholtz ja sähköinsinööri Werner von Siemens. Wilhelmy väitteli Heidelbergissä tohtoriksi v. 1846 koheesiolämmön mittauksesta. Hän työskenteli ja opetti vuodet 1849–1854 dosenttina () Heidelbergissä ennen kuin muutti Berliiniin vetäytyäkseen tieteen parista. Tieteellisen uransa aikana Wilhelmy työskenteli useiden fysikaalisten ja kemiallisten kysymysten parissa, kuten kapillaari- ilmiö, laajenemiskerroin ja termodynamiikan ensimmäinen laki. Wilhelmy muistetaan tiedeyhteisössä erityisesti hänen uraauurtavasta tutkimuksestaan kemiallisen kinetiikan parissa: Wilhelmy tutki sakkaroosiliuoksen, joka sisälsi yhtäsuuret määrät fruktoosia ja glukoosia, happokatalysoitua tasopolaroidun valon kiertymistä polarimetrillä. Hän siis tutki sakkaroosin inversionopeutta ja selitti reaktion kinetiikan differentiaaliyhtälöllä, jonka hän integroi (seuraavassa käyttäen Wilhelmyn terminologiaa):Ludwig Wilhelmy, "Ueber das Gesetz, nach welchem die Einwirkung der Säuren auf den Rohrzucker stattfindet", Pogg. Ann., vol 81, 413–433 ja 499–526, (1850) ::::-\frac{dZ}{dT} = MZS ::::log\,Z = -\int_{0}^{T} MS\,dT ::::log\,Z = -MST + C Yhtälöissä dZ kuvaa sakkaroosin vähenemistä aikajaksolla dT ja siis Z on sakkaroosin konsentraatio, S on vakiona oleva happokonsentraatio, ja M on nopeusvakio (so. inversiokerroin). Wilhelmyn käyttämä log tarkoittaa luonnonlogaritmia. Reaktion alussa T = 0 ja Z = Z_0, täten ::::log\,Z_0 - log\,Z = MST ::::Z = Z_0 e^{-MST} Viimeinen yhtälö on lähes identtinen alkeisreaktion 1. kertaluvun nopeuslain kanssa. Wilhelmy havaitsi, että reaktionopeus riippuu sakkaroosin ja katalysoivan hapon konsentraatioista. Wilhelmy käytti tutkimuksessaan lisäksi empiiristä yhtälöä, jonka avulla hän kytki nopeusvakion lämpötilariippuvuuteen, jolla hän oletti olevan eksponentiaalinen käyttäytyminen.L. Wilhelmy, Pogg. Ann., vol 81, 453-499, (1850) Wilhelmyn tieteellisen tutkimuksen arvo tunnustettiin vasta 34 vuoden päästä, jolloin Friedrich Ostwald mainitsi siitä. F. W. Ostwald, J. Prakt. Chem., vol 29, 385., (1884) Wilhelmyn mukaan on nimetty ohut metallilevy (Wilhelmy plate), jota käytetään mitattaessa pintajännitystä ilma/neste- ja neste/neste-rajapinnoilla tensiometrillä. ==Lähteet== Luokka:Saksalaiset kemistit Luokka:Vuonna 1812 syntyneet Luokka:Vuonna 1864 kuolleet
Ampumahiihdon maailmancup 1989–1990

Ampumahiihdon maailmancup 1989–1990 oli historian 13. ampumahiihdon maailmancupin kausi. Naiset kilpailivat cupissa kolmatta kertaa. == Loppupisteet == === Miehet === ==== Kokonaiskilpailu ==== Sij. Pisteet 1\. Sergei Tšepikov 196 2\. Eirik Kvalfoss 192 3\. Valeri Medvedtsev 161 4\. Frank Luck 160 5\. Andreas Zingerle 159 6\. Juri Kaškarov 143 === Naiset === ==== Kokonaiskilpailu ==== Sij. Pisteet 1\. Jiřina Adamičková 213 2\. Anne Elvebakk 183 3\. Jelena Golovina 181 4\. Zvetana Krasteva 159 5\. Svetlana Davidova 154 6\. Svetlana Panjutina 148 == Lähteet == * === Viitteet === Luokka:Ampumahiihdon maailmancup Maailmancup 1989–1990 Maailmancup 1989–1990
Ampumahiihdon maailmancup 1988–1989

Ampumahiihdon maailmancup 1988–1989 oli historian 12. ampumahiihdon maailmancupin kausi. Naiset kilpailivat cupissa toista kertaa. == Loppupisteet == === Miehet === ==== Kokonaiskilpailu ==== Sij. Pisteet 1\. Eirik Kvalfoss 195 2\. Aleksandr Popov 184 3\. Sergei Tšepikov 164 4\. Birk Anders 157 5\. Valeri Medvedtsev 149 6\. Fritz Fischer 144 === Naiset === ==== Kokonaiskilpailu ==== Sij. Pisteet 1\. Jelena Golovina 210 2\. Natalija Prikoštšikova 187 3\. Svetlana Davidova 185 4\. Zvetana Krasteva 176 5\. Anne Elvebakk 165 6\. Mona Bollerud 159 == Lähteet == * === Viitteet === Luokka:Ampumahiihdon maailmancup Maailmancup 1988–1989 Maailmancup 1988–1989
Ampumahiihdon maailmancup 1987–1988

Ampumahiihdon maailmancup 1987–1988 oli historian 11. ampumahiihdon maailmancupin kausi. Naiset kilpailivat cupissa ensimmäistä kertaa. == Loppupisteet == === Miehet === ==== Kokonaiskilpailu ==== Sij. Pisteet 1\. Fritz Fischer 171 2\. Eirik Kvalfoss 167 3\. Johann Passler 160 4\. Peter Angerer 151 5\. Andreas Zingerle 148 6\. Jan Matouš 147 === Naiset === ==== Kokonaiskilpailu ==== Sij. Pisteet 1\. Anne Elvebakk 202 2\. Elin Kristiansen 195 3\. Nadežda Aleksijeva 178 4\. Petra Schaaf 174 5\. Iva Škodreva 170 6\. Maria Manolova 156 == Lähteet == * === Viitteet === Luokka:Ampumahiihdon maailmancup Maailmancup 1987–1988 Maailmancup 1987–1988
Sonkajärven lukio

Sonkajärven lukio on Pohjois-Savon maakunnan Sonkajärven kirkonkylän koulukeskuksessa toimiva lukio. Siellä opiskeli yhteensä 63 lukiolaista vuonna 2018. ==Lähteet== Luokka:Sonkajärven oppilaitokset Luokka:Suomen lukiot
Naamiofulvetta

Naamiofulvetta (Fulvetta vinipectus) eli aiemmalta nimeltään naamiotiaistimali on kerttuihin kuuluva lintulaji. Lajia tavataan Etelä- ja Itä-Aasiasta. ==Koko ja ulkonäkö== Naamiofulvetta on pienikokoinen lintu ja voi kasvaa 11-13 cm pitkäksi. Sukupuolet muistuttavat toisiaan ulkonäöltään. Naamiofulvetan päälaki on punaruskea, silmäkulmajuova on valkoinen ja silmien ympärillä on musta naamio. Linnun kurkku on alalajista riippuen valkoinen tai valkoinen ruskein viiruin. Lajin vatsa on harmahtavan valkoinen. Naamiofulvetan selkä on ruskehtavan harmaa ja siivet ovat alalajista riippuen ruskeat tai harmaat. ==Levinneisyys ja elinympäristö== Naamiofulvettaa tavataan Himalajalta Intiasta Bhutaniin, paikoitellen Myanmarista ja Vietnamista ja Kiinan eteläosista. Lajin elinympäristöä ovat vuoristojen bambu- ja havumetsät sekä tiheköt ja pensaikot. Useimmiten sitä tavataan 1 800-4 200 metrin korkeudelta. Talvisin naamiofulvetta elää matalammalla kuin lisääntymisaikana. Lintu syö hyönteisiä ja liikkuu usein sekaparvissa. ==Lähteet== Luokka:Kertut
Janina (täsmennyssivu)

Janina tarkoittaa seuraavia asioita: * Janina, naisen nimi * Janina, ranskaksi ja albaniaksi sekä historiallisissa yhteyksissä kaupunki Ioánnina ja sitä ympäröivä alueyksikkö Ioánnina Kreikassa * 383 Janina, asteroidi.
Barilius borneensis

Barilius borneensis on särkien (Cyprinidae) heimoon kuuluva makean veden kalalaji. Se kasvaa yleensä korkeintaan 3,8 senttimetrin mittaiseksi. Lajia tavataan ainoastaan Indonesiasta. == Lähteet == Luokka:Seeprakalat
Salmostoma

Salmostoma on seeprakalojen heimoon (Danionidae) kuuluva särkikalasuku, jonka levinneisyysalue on Aasiassa. Siihen luetaan seuraavat 13 lajia: * Salmostoma acinaces (Valenciennes, 1844) * Salmostoma bacaila (Hamilton, 1822) – allikkobarbi * Salmostoma balookee (Sykes, 1839) * Salmostoma belachi (Jayaraj, Krishna Rao, Ravichandra Reddy, Shakuntala & Devaraj, 1999) * Salmostoma boopis (Day, 1874) * Salmostoma horai (Silas, 1951) * Salmostoma novacula (Valenciennes, 1840) * Salmostoma orissaensis (Bănărescu, 1968) * Salmostoma phulo (Hamilton, 1822) – hopeaveitsibarbi * Salmostoma punjabense (Day, 1872) * Salmostoma sardinella (Valenciennes, 1844) – oliiviveitsibarbi * Salmostoma sladoni (Day, 1870) * Salmostoma untrahi (Day, 1869) == Lähteet == * Lajien suomenkieliset nimet: === Viitteet === Luokka:Seeprakalat
Aasiankarpit

Aasiankarpit (Xenocyprididae) on karppikalojen (Cypriniformes) lahkoon kuuluva kalaheimo, jonka lajeja tavataan alkuperäisenä yksinomaan Aasiasta. Heimoon kuuluu 45 sukua ja 160 lajia. Näiden joukossa on maailman runsaimmin kasvatettuja makean veden kaloja kuten ruohokarppi, hopeapaksuotsa ja marmoripaksuotsa. ==Suvut== Heimoon kuuluu seuraavat 45 sukua: * Anabarilius * Ancherythroculter * Aphyocypris * Araiocypris * Atrilinea * Candidia * Chanodichthys * Ctenopharyngodon * Culter * Cultrichthys * Distoechodon * Elopichthys * Gymnodanio * Hainania * Hemiculter * Hemiculterella * Hemigrammocypris * Hypophthalmichthys * Ischikauia * Longiculter * Luciobrama * Macrochirichthys * Megalobrama * Metzia * Mylopharyngodon * Nipponocypris * Ochetobius * Opsariichthys * Oxygaster * Parabramis * Parachela * Paralaubuca * Parazacco * Plagiognathops * Pogobrama * Pseudobrama * Pseudohemiculter * Pseudolaubuca * Rasborichthys * Sinibrama * Squaliobarbus * Toxabramis * Xenocyprioides * Xenocypris * Zacco == Lähteet == *
March for Life

March for Life on Washington DC:ssä järjestettävä jokavuotinen abortinvastainen mielenosoitus. Tapahtuman päivämäärä on 22. tammikuuta, joka on abortin Yhdysvalloissa laillistaneen Roe vastaan Wade-päätöksen vuosipäivä. Siihen osallistui 650 000 mielenosoittajaa vuonna 2013. ==Lähteet== == Aiheesta muualla == *March for Lifen kotisivut Luokka:Yhdysvaltain tapahtumat Luokka:Abortinvastaiset järjestöt
Lehtikampela

Lehtikampela (Scophthalmus aquosus) on piikkikampeloiden (Scophthalmidae) heimoon kuuluva merivesissä elävä kalalaji. Sen kuvasi tieteelle Samuel Latham Mitchill vuonna 1815. == Koko ja ulkonäkö == Lehtikampela kasvaa tavallisesti noin 30–40 senttimetrin mittaiseksi. Suurimmillaan se voi olla 45,7 senttimetrin pituinen. Väriltään lehtikampela on vaalean- tai tummanruskea. == Levinneisyys ja elinympäristö == Lehtikampelaa tavataan luonnonvaraisena lähes kaikkialta Yhdysvaltojen ja Kanadan rannikoilta. Yleisimmillään se on Länsi- Atlantilla. Laji elää noin 45–73 metrin syvyydessä. Lehtikampela saavuttaa sukukypsyyden keskimäärin 21,9 senttimetrin mittaisena. Se voi elää korkeintaan 7 vuotta. == Lähteet == Luokka:Piikkikampelat
Metatron

Metatron on tärkeä arkkienkeli juutalaisessa mytologiassa. Metatron ei esiinny hepreankielisessä Raamatussa, mutta hänen nimensä mainitaan muutamissa Talmudin kohdissa. Suurin osa Metatroniin liittyvistä legendoista on peräisin kabbalistisista teksteistä, kuten Kolmannessa Henokin kirjassa. Niissä hänet kuvataan joko Läsnäolon enkeliksi tai prinssiksi, arkkienkeli Mikaeliksi tai taivaaseen nousseeksi Henokiksi. Yleensä Metatron esitetään taivaallisten salaisuuksien vartijana sekä taivaallisena kirjurina, joka merkitsee muistiin ihmisten synnit ja ansiot. Metatron vastaanottaa ihmisiltä rukouksia ja punoo ne Jumalan päähän asetettaviksi kruunuiksi.Lurker 1987, s. 124 Hän toimii myös Jumalan tahdon välittäjänä ihmisille, jumalan äänenä tai “vähäisempänä Jahvena” ja ihmisen arkkityypinä. Metatron mainitaan myös enkelinä ”jonka nimi on sama kuin hänen isäntänsä". Tämä viittaa heprealaiseen numerologiaan. Kun konsonantit, jotka muodostavat nimet Metatron ja Shaddai (Kaikkivaltias), lasketaan ennalta määrättyjen numeeristen arvojensa mukaan, on kummankin nimen lukuarvo yhteensä 314. == Lähteet == * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Arkkienkelit Luokka:Juutalainen mytologia
Scophthalmus

Scophthalmus on piikkikampeloiden (Scophthalmidae) heimoon kuuluva kalasuku. Siihen kuuluu neljä lajia. == Lajit == *Scophthalmus aquosus (Mitchill, 1815) – Lehtikampela *Scophthalmus maeoticus (Pallas, 1814) – Mustanmerenkampela *Scophthalmus maximus (Linnaeus, 1758) – Piikkikampela *Scophthalmus rhombus (Linnaeus, 1758) – Silokampela == Lähteet == Luokka:Piikkikampelat
Barilius nelsoni

Barilius nelsoni on särkien (Cyprinidae) heimoon kuuluva makean veden kalalaji. Se kasvaa yleensä korkeintaan 6,2 senttimetrin mittaiseksi. Lajia tavataan ainoastaan Intiasta. == Lähteet == Luokka:Seeprakalat
Yhdystie 9322

Yhdystie 9322 on yhdystie joka kulkee Ylitornion Aavasaksalla. Tien pituus on 2 kilometriä. Tien osoitenimenä on Aavasaksanvaarantie koko matkan. ==Lähteet== 9322 Luokka:Ylitornion liikenne
Yhdystie 9323

Yhdystie 9323 on yhdystie joka kulkee Ylitornion Aavasaksalla sijaitsevasta seututien 930 risteyksestä Aavasaksan rautatieasemalle. Tien pituus on 700 metriä. Tie on koko matkan profiililtaan päällystämätöntä ja viivasuoraa soratietä. Ainoa sen kanssa risteävä tie on Aavasaksan vaaralta laskeutuva Vanha Vaarantie ja sen varrella ei sijaitse lainkaan palveluja. Tien osoitenimenä on Asemakuja koko matkan. ==Lähteet== 9323 Luokka:Ylitornion liikenne
Mustatäpläbarili

Mustatäpläbarili (Opsarius tileo) on seeprakalojen heimoon (Danionidae) kuuluva eteläaasialainen makean veden kala. Sitä tavataan luonnonvaraisena Ganges- ja Brahmaputrajokien valuma-alueilla Bangladeshissa, Intiassa ja Nepalissa. Mustatäpläbarili on enintään 30,5 senttimetrin mittainen. Sen kuono on terävä. Kyljillä on kolmesta neljään riviä sinertäviä laikkuja, jotka ovat ylimmällä rivillä huomattavasti muita näkyvämpiä. Kylkiviivalla on 70–75 suomua. Rinta- ja vatsaevät sekä peräevä ovat keltaisia. Selkä- ja pyrstöevä ovat pääasiassa harmahtavia. == Lähteet == Luokka:Seeprakalat
Lil Peepin diskografia

Tämä on rap-artisti Lil Peepin diskografia. == Studioalbumit == Albumi Albumin tiedot Listasijoitukset Come Over When You're Sober Pt.1 * Julkaistu: Elokuu 15, 2017 * Levy-yhtiö: First Access, Warner Music Sweden * Formaatti: LP, digitaalinen * US: 38 * AUS: - * AUT: 54 * CAN: 34 * DEN: 32 * GER: 82 * NZ: 19 * SWE: 11 * UK: 71 Come Over When You're Sober Pt.2 * Julkaistu: Marraskuu 9, 2018 * Levy-yhtiö: Columbia, Sony Music * Formaatti: LP, CD, kasetti, digitaalinen * US: 4 * AUS: 15 * AUT: 17 * CAN: 4 * DEN: 12 * GER: 26 * NZ: 9 * SWE: 3 * UK: 19 Everybody's Everything * Julkaistu: Marraskuu 15, 2019 * Levy-yhtiö: Columbia * Formaatti: LP, CD, kasetti, digitaalinen * US: 14 * AUS: 55 * AUT: 50 * CAN: 13 * DEN: 94 * GER: 82 * NZ: 27 * SWE: 32 * UK: 63 === Mixtapet: === * Lil Peep: Part One (2015) * Mall Musicc (2015) * Live Forever (2015) * Crybaby (2016) * Hellboy (2016) === EP't === * Garden (2015) * In The Bedroom, I Confess (2015) * Romeo's Regrets (2015) * Feelz (2015) * California Girls (2016) * Vertigo (2016) * Elemental (2016) * Dead Broke (2016) * Teen Romance (2016) * Castles (2016) * Castles II (2017) * Goth Angel Sinner (2020) == Singlet: == Vuosi Single Albumi 2016 "Girls" Hellboy 2017 "White Wine" Castles "Kiss" "Honestly" "Beamer Boy" "Absolute In Doubt" Crybaby "Benz Truck" Come Over When You're Sober Pt.1 "The Brightside" "Awful Things" "Save That Shit" "Nightslayer" "Avoid" 2018 "Spotlight" "4 Gold Chains" "Falling Down" Come Over When You're Sober Pt.2 "Sunlight On Your Skin" "Cry Alone" "Runaway" "Life Is Beautiful" 2019 "Star Shopping" Everybody's Everything "I've Been Waiting" "Gym Class" 2020 "Me & U" (Cold Hartin kanssa) Luokka:Diskografiat
Mustanmerenkampela

Mustanmerenkampela (Scophthalmus maeoticus) on piikkikampeloiden (Scophthalmidae) heimoon kuuluva merivesissä elävä kalalaji. Lajia pidetään usein piikkikampelan (Scophthalmus maximus) alalajina. Mustanmerenkampela kasvaa tavallisesti noin 30–40 senttimetrin mittaiseksi. Suurimmillaan se voi olla 45 senttimetrin pituinen. Mustanmerenkampelan selkä on tummanruskea ja vatsa vaalea. Lajia tavataan Mustaltamereltä. Se elää 10–150 metrin syvyydessä. == Lähteet == Luokka:Piikkikampelat
Kirvakiilukainen

Kirvakiilukainen (Aphelinus abdominalis) on epelikiilupistiäisten heimoon kuuluva hyönteinen. Aikuinen kirvakiilukainen on 2-3 mm pitkä. Aikuisen naaraan keskiruumis on väriltään musta ja takaruumis keltainen. Koiras on kokonaan musta. Kirvakiilukaisia hyödynnetään kasvintuotannossa kasvituholaisten biologisessa torjunnassa torjumaan koisokirvoja ja ansarikirvoja sekä myös jonkin verran isoruusukirvoja ja persikkakirvoja. Laji tappaa kirvoja pääasiassa elämällä niiden sisäloisena, mutta joissain tapauksissa myös imemällä niistä ravintoa.Biotus: Kirvakiilukainen (Aphelinus abdominalis)) Kirvakiilukaisen loisimat kirvat muuttuvat viikon kuluessa loisinnasta mustiksi muumioiksi. Uusi kiilukainen tulee ulos muumiosta leikkaamalla sen takaosaan risareunaisen reiän. Kirvakiilukaisen elämänkierto kestää noin 3 viikkoa. Naaraat loisivat 5-10 kirvaa päivässä ja loisinta jakaantuu useille viikoille, jona aikana ne loisivat 200-250 kirvaa, mutta tappavat myös useita kymmeniä kirvoja käyttämällä niitä ravinnokseen.Trädgård: Heini Koskula, Biotus Oy, Kirvojen loispistiäiset (pdf) Kirvakiilukainen voi käyttää eläessään hyväkseen ainakin seuraavia kirvalajeja: Juurikaskirva (Aphis fabae), kurkkukirva (Aphis gossypii), kasvihuonekirva (Aulacorthum circumflexum), koisokirva (Aulacorthum solani), Macrolophus caliginosus, ansarikirva (Macrosiphum euphorbiae), elokirva eli ruusukirva (Metopolophium dirhodum), sipulikirva (Myzus ascalonicus), persikkakirva (Myzus persicae), tuomikirva (Rhopalosiphum padi) ja viljakirva (Sitobion avenae).Centre for Agriculture and Biosciences International (CABI): Aphelinus abdominalis == Lähteet == == Aiheesta muualla == *Laji.fi: Aphelinus abdominalis *Fauna Europaea Secretariat: Aphelinus abdominalis *University of Michigan, Animal Diversity Web (ADW): Aphelinus abdominalis Luokka:Pistiäiset
Jorma Herold

Jorma Kalevi Herold (6. syyskuuta 1943 Helsinki – 14. huhtikuuta 2020 Helsinki) oli suomalainen käsipalloilija. Hän edusti 1960-, 1970- ja 1980-luvuilla useita seuroja ja voitti viisi Suomen-mestaruutta. Hän pelasi Suomen maajoukkueessa kaksi A-maaottelua vuonna 1975. Hän aloitti uransa kenttäpelaajana mutta siirtyi 1960-luvun puolivälissä maalivahdiksi. "Jomma" Herold pelasi 1960-luvun alussa Sjundeå IF:n joukkueessa ja siirtyi maalivahdiksi Urheilukerho -51:n joukkueeseen, jossa hän voitti Suomen- mestaruuden vuosina 1967, 1969, 1970 ja 1971. Hän edusti 1970-luvulla UK-51:n jälkeen Arsenalia, Helsingin Jalkapalloklubia, uudelleen UK-51:tä ja Helsingin Palloseuraa ja voitti viidennen Suomen-mestaruutensa Kiffenin joukkueessa vuonna 1978. Tämän jälkeen hän pelasi vielä muun muassa Dickenissä ja uudelleen Kiffenissä. Kaikkiaan hän pelasi 339 SM-sarjaottelua. Hänet valittiin Suomen Käsipallosankariksi ensimmäisten joukossa vuonna 2013. == Lähteet == Luokka:Suomalaiset käsipalloilijat Luokka:Vuonna 1943 syntyneet Luokka:Vuonna 2020 kuolleet
Ampumahiihdon maailmancup 1986–1987

Ampumahiihdon maailmancup 1986–1987 oli historian kymmenes ampumahiihdon maailmancupin kausi. Kilpailu järjestettiin vain miehille. Naiset kilpailivat Euroopan cupia. == Loppupisteet == === Kokonaiskilpailu === Sij. Pisteet 1\. Frank-Peter Roetsch 188 2\. Fritz Fischer 183 3\. Jan Matouš 166 4\. Valeri Medvedtsev 163 5\. Aleksandr Popov 154 6\. André Sehmisch 152 == Lähteet == * === Viitteet === Luokka:Ampumahiihdon maailmancup Maailmancup 1986–1987 Maailmancup 1986–1987
Nuoliaiskalat

Nuoliaiskalat (Cobitoidei) on karppikalojen lahkoon (Cypriniformes) kuuluva alalahko, johon kuuluvat seuraavat yhdeksän heimoa:Eschmeyer's Catalog of Fishes Classification California Academy of Sciences (17.10.2022)Nuoliaiskalat – Cobitoidei laji.fi - Suomen Lajitietokeskus (2023) (suomalaiset nimet) * Balitoridae – imunuoliaiset * Barbuccidae – liukujanuoliaiset * Botiidae – loistonuoliaiset * Cobitidae – piikkinuoliaiset * Ellopostomatidae – nuijanuoliaiset * Gastromyzontidae – lattaevät * Nemacheilidae – kivennuoliaiset * Serpenticobitidae – kuononuoliaiset * Vaillantellidae – nauhanuoliaiset == Lähteet == *
Jelena Marttila

Jelena Oskarovna Marttila (, 6. tammikuuta 1923 Pietari – 25. kesäkuuta 2022 Kotka) oli venäläinen taidemaalari, joka tunnettiin erityisesti Leningradin piiritystä kuvaavista piirroksistaan. == Elämä ja ura == Marttilan isä oli Pyhtäällä syntynyt puna-armeijan majuri Oskar Marttila (1898–1938). Hän oli entinen punakaartilainen, joka pakeni Neuvosto-Venäjälle sisällissodan jälkeen vuonna 1921 ja teloitettiin myöhemmin Stalinin vainoissa. Marttilan äiti Jevdokija Vasilijevna oli tehdastyöläinen. Marttila sai kuvataideopetusta jo viisivuotiaasta lähtien lastentarhassa, ja yksitoistavuotiaana hän aloitti opinnot Pietarin taideakatemian Repin-instituutissa, josta hän valmistui kesäkuussa 1941. Natsi-Saksan hyökättyä Neuvostoliittoon Marttila osallistui sairaanhoitajakurssille, mutta terveydellisistä syistä häntä ei lähetetty rintamalle. Marttila opiskeli Tavritšeskajan taidekoulussa ja toimi lääkintäapulaisena Nadežda Krupskajan mukaan nimetyssä lastensairaalassa. Leningradin piirityksen aikana talvella 1942 hän avusti sairaalan evakuoimisessa ja päätyi lopulta Mordvan neuvostotasavaltaan keväällä 1942. Sodan jälkeen Marttila jatkoi opintoja Tavritšeskajan taidekoulussa ja valmistui vuonna 1948. Marttila työskenteli aluksi graafisena suunnittelijana ja myöhemmin opettajana Leningradin eri taidekouluissa vuoteen 1978 saakka. Eläkkeelle jäätyään hän keskittyi maalaustyöhönsä, ja vuonna 1981 hänet hyväksyttiin Neuvostoliiton taiteilijaliiton jäseneksi. Hänen töitään on ollut näytteillä myös ulkomailla, kuten Keski-Euroopassa, Isossa-Britanniassa ja Suomessa. Vuodesta 1996 lähtien Marttila asui Kotkassa. Marttilan tunnetuimmat työt ovat Leningradin piirityksen aikana talvella 1941–1942 tehdyt piirrokset, jotka syntyivät, kun professori Jan Šablovski kehotti Marttilaa tallentamaan piirityksen aikaista elämää. Hän teki luonnoksia Leningradin kaduilla ja pommisuojissa ja viimeisteli työt kotona. Myöhemmin Marttila valmisti niistä litografioita ja kaiverruksia. Leningradin elämän ohella piirrokset kuvaavat lasten evakuointia jäätyneen Laatokan yli niin sanottua elämän tietä pitkin, ja joukossa on myös muun muassa Dmitri Šostakovitšin ja Olga Bergholtzin muotokuvat. Sodan jälkeen työt jäivät vuosikymmeniksi unohduksiin, koska niiden realistista kuvausta ei pidetty riittävän ”sankarillisena”. 2010-luvulla niitä on ollut esillä muun muassa Cambridgen yliopiston Darwin Collegen näyttelyssä vuonna 2017. Lisäksi piirroksia on käytetty kuvituksena brittiläisen sotahistorijoitsijan Michael K. Jonesin 2020 suomennetussa teoksessa Leningrad : piirityksen vuodet. == Lähteet == == Aiheesta muualla == *Jelena Oskarovna Marttilan muistokirjoitus Helsingin Sanomissa Luokka:Neuvostoliittolaiset taidemaalarit Luokka:Pietarinsuomalaiset henkilöt Luokka:Neuvostoliitonsuomalaiset henkilöt Luokka:Venäläiset taidegraafikot Luokka:Vuonna 1923 syntyneet Luokka:Vuonna 2022 kuolleet
Ampumahiihdon maailmancup 1985–1986

Ampumahiihdon maailmancup 1985–1986 oli historian yhdeksäs ampumahiihdon maailmancupin kausi. Kilpailu järjestettiin vain miehille. Naiset kilpailivat Euroopan cupia. == Loppupisteet == === Kokonaiskilpailu === Sij. Pisteet 1\. André Sehmisch 158 2\. Peter Angerer 135 3\. Tapio Piipponen 125 3\. Matthias Jacob 125 5\. Alfred Eder 120 6\. Andreas Zingerle 113 == Lähteet == * === Viitteet === Luokka:Ampumahiihdon maailmancup Maailmancup 1985–1986
Vedenpaisumus (kirja)

Vedenpaisumus () on englantilaiskirjailija Philip Pullmanin romaani ja Lyran kirjat -fantasiatrilogian ensimmäinen osa. Alkuperäinen teos julkaistiin vuonna 2017 ja seuraavana vuonna Otava julkaisi siitä Helene Bützowin suomennoksen. Sarjan toinen osa on vuonna 2019 julkaistu Ruusunmetsästäjät. Lyran kirjat sijoittuu samaan maailmaan kuin Pullmanin 17 vuotta aiemmin päättynyt trilogia, Universumien tomu, ja kulkee ajallisesti edeltävän sarjan rinnalla. Sen ensimmäinen osa tapahtuu ennen Universumien tomun alkua ja selittää, kuinka sarjan päähenkilö Lyra Belacqua alun perin päätyy kuvitteelliseen Jordan Collegeen. Vedenpaisumuksen päähenkilö on tavallinen 11-vuotias Malcolm Polstead, joka tulvan jälkeen ajautuu ystävineen suojelemaan Lyra-vauvaa. Lyran ja Malcolmin lisäksi kirjassa esiintyvät muun muassa lordi Asriel ja Marisa Coulter. Tärkeässä osassa on myös Malcolmin kanootti, jonka mukaan englanninkielinen alkuteos on nimetty. == Lähteet == Luokka:Universumien tomu Luokka:Vuoden 2017 kirjat
Esomus manipurensis

Esomus manipurensis on särkien (Cyprinidae) heimoon kuuluva makean veden kalalaji. Se kasvaa yleensä korkeintaan 5,8 senttimetrin mittaiseksi. Lajia tavataan ainoastaan Intiasta. == Lähteet == Luokka:Seeprakalat
Falkensee

Falkensee on kaupunki Havellandin piirikunnassa Brandenburgin osavaltiossa itäisessä Saksassa. Se on kasvanut kiinni Berliinin Spandaun kaupunginosaan, josta sen erotti Berliinin muuri 1962–1990. == Maantiede == Falkensee sijaitsee osavaltionsa keskiosassa noin 20 kilometriä Berliinin keskustasta länteen. Välittömästi Falkenseen itäpuolella sijaitsee Spandauhun kuuluva Falkenhagener Feldin kaupunginosa. Falkenseen kaakkoispuolella sijaitsee niin ikään Spandauhun kuuluva Staakenin kaupunginosa. Falkensee koostuu kahdesta aiemmin itsenäisestä kunnasta: Falkenhagen ja Seegefeld. == Historia == Seegefeld mainitaan kirjallisissa lähteissä ensi kerran vuonna 1265 ja Falkenhagen 1336. Huhtikuussa 1676 tulipalo tuhosi Falkenhagenin täysin, ja vuonna 1822 lähes kokonaan. Paikkakunnan kirjoitetusta historiasta on palojen myötä kadonnut suuri osa. Falkenhagen ja Seegefeld kuuluivat uuden ajan alusta Brandenburgin markkreivikuntaan ja vuodesta 1817 Itä-Havellandin piirikuntaan, joka oli osa Brandenburgin provinssia. 1800-luvun alussa rakennettiin viertotie Spandausta Falkenhagenin kautta Naueniin. Rautatietä Berliini–Hampuri alettiin rakentaa toukokuussa 1844 ja se oli valmis joulukuussa 1846. Seegefeld sai samassa yhteyssä rautatieaseman. Liikenneyhteyksien koheneminen 1800-luvun jälkipuoliskolla teki nykyisen Falkenseen alueesta Berliinin esikaupungin, jonka väkiluku kasvoi muuttoliikkeen vauhdittamana. Syntyi uusia asuinalueita vanhojen maalaiskylien oheen. Falkenseen kunta perustettiin 1. huhtikuuta 1923. Toisen maailmansodan lopussa Berliinin pommituksia paenneet ihmiset kasvattivat Falkenseen väkiluvun 32 000:een. Falkensee jäi Neuvostoliiton miehitysvyöhykkeelle, ja siitä tuli osa DDR:ää, joka rakensi Berliinin muurin vuonna 1962. Muuri katkaisi Falkenseen yhteydet Spandauhun, ja koska Falkensee sijaitsi Länsi- Berliinin länsipuolella, matka-ajat Itä-Berliiniin muodostuivat pitkiksi. Muurin myötä myös rautatieyhteydet deaktivoitiin. Falkensee sai kaupunkioikeudet 7. lokakuuta 1961. Saksojen jälleenyhdistymisen jälkeen 1990 Falkenseen väkiluku ampaisi nousuun, kun etenkin läntisestä Berliinistä kohdistui kaupunkiin muuttoliikettä. Muurin paikalle rakennettiin Berliner Mauerweg. Falkenseen historiallisia rakennuksia ovat muun muassa Dorfkirche Falkenhagen 1680-luvulta ja keskiaikainen Dorfkirche Seegefeld. == Talous ja liikenne == Falkenseen taloutta hallitsevat pienet ja keskisuuret yritykset. Falkenseen ja Berliinin rajan tuntumassa sijaitsee rautatieasema Berlin- Albrechtshof, Falkenseen alueella ovat liikennepaikat Seegefeld ja Finkenkrug sekä Falkenseen asema, joka sijaitsee 20,4 kilometriä Berliinin päärautatieasemalta. Berliinin kehämoottoritie BAB 10 on reititetty aivan Falkenseen länsipuolitse. Kaupungin eteläpuolitse kulkee Bundesstraße 5, joka on 555-kilometrinen maantie Tanskan rajalta Puolan rajalle. == Lähteet ja viitteet == == Aiheesta muualla == *Falkensee, Brandenburg, Saksa — Sunrise, Sunset, and Daylength Luokka:Brandenburgin kunnat Luokka:Saksan kaupungit
Euripides (täsmennyssivu)

Euripides () voi viitata seuraaviin: * Euripides (480–406 eaa.), tragediakirjailija * Euripides nuorempi (400/300-luku eaa.), edellisen poika * Euripides vanhempi, edellisiä vanhempi tragediakirjailija * 2930 Euripides, päävyöhykkeen asteroidi eli pikkuplaneetta
Euripides nuorempi

Euripides nuorempi (, ; 400/300-luku eaa.) oli antiikin kreikkalainen tragediakirjailija, joka oli tunnetumman Euripideen poika. Euripides nuorempi oli Sudan mukaan nuorin Euripideen kolmesta pojasta. Hän esitti isänsä kuoleman jälkeen kolme tämän näytelmistä suuressa Dionysia-juhlassa. Ne olivat Alkmaion Korintissa, Ifigeneia Auliissa ja Bakkhantit. Muutoin hänestä ei tiedetä paljoakaan. Suda mainitsee myös vanhemman Euripideen veljenpojan, jonka nimi olisi ollut Euripides, ja jonka sanotaan kirjoittaneen kolme näytelmää, Medeia, Orestes ja Polyksena, ja joka olisi voittanut näytelmäkilpailut yhdellä setänsä näytelmistä. On hyvinkin mahdollista, että poika ja veljenpoika on tässä sekoitettu toisiinsa. Aristofanes mainitsee vielä yhden nuoremman Euripideen, joka esitti aluksi suosiota saanutta omaisuusveroa, joka kuitenkin myöhemmin teki hänestä vihan kohteen.Aristofanes: Naishallitus 825, 826, 829. Tämä ajoittuu noin vuoteen 394 eaa. Ei ole selvää, olisiko tässä kyseessä jompikumpi kahdesta edellämainitusta, vai vielä kolmas henkilö. == Lähteet == Luokka:Antiikin kreikkalaiset tragediakirjailijat
Euripides vanhempi

Euripides vanhempi () oli antiikin kreikkalainen tragediakirjailija, joka toimi varhaisemmin kuin tunnetummat Euripides ja Euripides nuorempi. Hänet tunnetaan vain Sudasta. Se sanoo hänen kirjoittaneen 12 näytelmää, joista kaksi saavutti voiton näytelmäkilpailuissa.Suda, . == Lähteet == Luokka:Antiikin kreikkalaiset tragediakirjailijat